Nette Peit

Nette Peit (sündinud 27. märtsil 1992 Valjalas) on eesti võrkpallur.

Nette Peit on õppinud aastatel 1999–2008 Valjala Põhikoolis ja 2008–2011 Audentese Spordigümnaasiumis ning Tallinna Teeninduskoolis kondiitri erialal.Nette Peit Kaja : Valjala valla infoleht, nr. 113 lk 6, 01.03.2017.

Ta on alates 2013. aastast kuulunud Eesti naiste võrkpallikoondisse ja hooajast 2024/25 mängib ta Eesti meistriliiga klubis Rae Spordikool/Viaston.Debora Saarnak: Nette Peit liitus Rae naiskonnaga: see oli suhteliselt lihtne otsus ERR, 11.09.2024.

Sportlaskarjäär
Noorteklassid
Noorteklassides sportis Nette Peit Saaremaa Spordikoolis, kus tema treenerid olid Sinaida Sillart ja Ene Kask. Võistkonnaga osaleti omavanuste Eesti karika- ja meistrivõistlustel ning saadi ka medaleid.Nette Peit Sporditulemused (vaadatud 23.07.2023).

Ta kuulus aastatel 2007–2009 Eesti omavanuste noortekoondisse, kelle vanemtreener oli Merle Keerutaja.Tüdrukud 92 Eesti Võrkpalli Liidu arhiiv (vaadatud 23.07.2023). Koondisega osaleti omavanuste Balti matšil, kus võideti kuld- (2007) ja kaks hõbemedalit (2008, 2009).Noorte Balti matšilt kaks esikohta ja kaks hõbedat Eesti Päevaleht Sport, 29.10.2007.

Eesti võrkpallikoondis
Nette Peit kutsuti Eesti naiste võrkpallikoondisse 2013. aastal ning kuulus koosseisu samal aastal sõpruskohtumistes Salo Viesti naiskonnaga.Koondis 2013 Eesti Võrkpalli Liidu arhiiv (vaadatud 29.05.2023). Koondise eredaim saavutus on olnud 2019. aastal koondise ajaloos esimest korda pääsu tagamine Euroopa meistrivõistluste finaalturniirile.Liis Kullerkann: ka teises geimis oli sees tunne, et tuleb ära ERR Sport, 09.01.2019. Peit on osalenud Euroopa meistrivõistluste finaalturniiril kahel korral (2019 ja 2023), mõlemal korral saadi 23. koht.EuroVolley 2019 final standing CEV arhiiv (vaadatud 29.05.2023).Rahvusnaiskonna peatreener Orefice: kõik juhtub põhjusega ERR, 15.08.2023. Ta on mänginud mitmel turniiril Euroopa Hõbeliigas ning kuulus ka 2023. aastal Hõbeliiga võitnud naiskonda.Anu Säärits: Peit: see on meile väga tähtis saavutus ERR Sport, 27.06.2023.

Klubivõrkpall
Hooaegadel 2008/09–2010/11 esindas Peit Eesti meistriliiga tasemel oma kooli esindusklubi Noortekoondis/Audentese SK.Naiskonna registreerimisleht 2008/09 Eesti Võrkpalli Liidu arhiiv (vaadatud 29.05.2023). Naiskonnaga oldi nendel hooaegadel nii Eesti meistriliigas kui ka Eesti karikavõistlustel tagumises pooles ning medaleid ei võidetud.

Hooajaks 2011/12 liitus ta Viljandi Metalliga ning esindas naiskonda kaks hooaega. Naiskonnaga võideti mõlemal hooajal Eesti karika- ja meistrivõistlused.Nette Peit: publikul oli ka põnevam, et me 3:0 ei võitnud ERR Sport arhiiv, 09.12.2012. Lisaks osales naiskond mõlemal hooajal Soome meistriliigas, kus oldi liigas tagumises pooles.

Hooajal 2013/14 mängis Peit Kohila võrkpalliklubis, kellega valitseti kõiki liigasid, kus osaleti. Võideti Eesti karika- ja meistrivõistlused ning Balti liiga.Kohila võrkpalliklubi on Eesti karikavõitja  Maaleht, 14.01.2014.Naiste Balti Liiga võitis Kohila VK Delfi Sport, 23.03.2014.Kohila naiskond kindlustas 3:0 võiduga Eesti meistritiitli Delfi Sport, 26.04.2014.

Hooajaks 2014/15 sõlmis Peit oma esimese välislepingu ning läks mängima Rootsi meistriliigaklubisse Lindesberg Volley. Rootsi karikavõistlustel saadi teine koht ning Rootsi meistrivõistlustel kolmas koht. Nette oli naiskonna üks põhimängijaid ja sai palju mänguaega, kuid soovis uueks hooajaks liikuda edasi tugevamasse ja ühtlasemasse liigasse.Alver Kivi: Võrkpallur Nette Peit siirdub Soome kõrgliigasse Saarte Hääl Sport arhiiv, 13.08.2015.

Hooaja 2015/16 eel liitus Peit Soome meistriliiga uustulnuka Tampere Mestoga, kuid mängida ta seal ei saanudki ning naasis peagi Kohila võrkpalliklubisse. Novembri lõpus siirdus ta Prantsusmaa tugevuselt kolmanda liiga klubisse Union Sportive de Villejuif.Alver Kivi: Nette Peit hakkab mängima Prantsusmaal Saarte Hääl Sport arhiiv, 24.11.2015. Naiskond sai Prantsusmaa teises liigas teise koha, millega tõusti uueks hooajaks Prantsusmaa esiliigasse.

Hooajal 2016/17 mängis ta Rootsi meistriliigaklubis Lindesberg Volley.Nette is coming back! Lindesberg Volley, 04.05.2016. Rootsi karikavõistlustel jäädi pidama poolfinaali ning Rootsi meistrivõistlustel saadi neljas koht.Nette Peit ja Lindesberg kaotasid ka pronksiseeria teise tulise duelli ERR Sport arhiiv, 24.04.2017. Peit oli liigas põhiturniiri parim servija (0,78 ässa geimi kohta) ning oli ka üks naiskonna peamisi ründajaid.Nette Peit pälvis Rootsi meistriliiga põhiturniiri servikuninganna tiitli ERR Sport arhiiv, 13.03.2017.

Hooajal 2017/18 mängis ta Šveitsi meistriliigaklubis Volley Köniz.Alver Kivi: Nette Peit hakkab mängima Šveitsi liigas Saarte Hääl Sport arhiiv, 22.08.2017. Klubi lõpetas Šveitsi meistriliiga põhiturniiri seitsmendana, kuid Šveitsi võrkpalliföderatsioon karistas klubi maksurikkumiste tõttu ja play-offi mängima neid ei lastud. Seejärel vahetas Peit klubi ning mängis play-offi Šveitsi meistriliigaklubi Volley Lugano naiskonnas, kellega saadi kuues koht.Anu Säärits: Nette Peit pidi klubi makseraskuste tõttu naiskonda vahetama ERR Sport arhiiv, 01.05.2018.

Hooajaks 2018/19 siirdus ta Soome meistriliigaklubisse LP Kangasala.Alver Kivi: Õed Peitid hakkavad mängima Soomes Saarte Hääl Sport, 18.09.2018. Soome karikavõistlustel langeti konkurentsist veerandfinaalis.Nädal piiri taga: karikasarjad tõid eestlastele nii edu kui pettumust Delfi Sport, 17.12.2018. Klubiga osaleti tugevuselt kolmandas eurosarjas, CEV Challenge Cupil, kus langeti konkurentsist 1/16 finaalis.Venno ja Galatasaray pääsesid edasi, teised eestlased langesid välja ERR Sport, 05.12.2018. Soome meistriliiga põhiturniir lõpetati kolmandal kohal, kuid kaotati veerandfinaalis Orivee Ponnistusele ning saadi liigas viies koht.Nädal piiri taga: Kreek tegi Prantsusmaal silmapaistva mängu ERR Sport, 04.03.2019.Nädal piiri taga: Venno tuli Türgi karikavõistlustel hõbedale ERR Sport, 18.03.2019. Peit oli naiskonna üks põhiründajaid ning valiti ka meistriliiga oktoobri parimaks mängijaks.Karl Rinaldo: Soome liiga kuu parimaks mängijaks valiti Nette Peit Võrkpall24, 02.11.2018.

Hooajaks 2019/20 liitus ta Soome valitseva meistri Salo Viestiga, kus mängis samal hooajal ka Eesti võrkpallikoondise nurgaründaja Anu Ennok.Karl Rinaldo: Karjääris samm edasi: Nette Peit sõlmis lepingu eestlastele tuttava klubiga Võrkpall24, 29.04.2019. Jõuti Soome karikafinaali, kus mäng läks otsustavasse viiendasse geimi. Salol oli kasutada matšpall, mida ei realiseeritud ja lõpuks kaotati geim 15:17 ning sellega ka mäng.Reijo Mälton: Salo jättis matšpalli realiseerimata ja sai Soome karikavõistluste finaalis dramaatilise kaotuse Võrkpall24, 18.01.2020. CEV Meistrite liiga alagrupiturniiril võitu kirja ei saadud ning lõpetati alagrupis viimasel kohal ja play-offi ei pääsetud. Soome meistriliiga põhiturniir lõpetati viiendana, kuid play-offe koroonapandeemia tõttu ei mängitud ning sellega jäid liigas kohad välja mängimata.Nädal piiri taga: Kreekas säranud Miilenilt 29 punkti ERR Sport, 09.03.2020.

Hooajal 2020/21 mängis Peit taas Eestis ning esindas Eesti rahvusnaiskonna baasklubi TalTech/Tradehouse.Karl Rinaldo: Nette Peit tegi Tallinna turniiril unustamatu serviseeria ja TalTech/Tradehouse teenis kulla Võrkpall24, 13.09.2020. Naiskonnaga domineeriti kõikides osaletud võistlustel ning võideti Eesti karika- ja meistrivõistlused ning Balti liiga.Võrkpalli naiste karikavõitjaks tuli taaskord TalTech/Tradehouse ERR Sport, 22.01.2021.Balti liiga finaal: TalTech/Tradehouse vahetas eelmise aasta hõbeda kulla vastu Eesti Võrkpalli Liit, 28.02.2021. Peit oli üks naiskonna põhinurgaründajatest ning valiti ka Eesti meistrivõistluste sümboolsesse koosseisu.Karl Rinaldo: Selgus naiste meistriliiga sümboolne koosseis Võrkpall24, 11.04.2021.

Hooaegadel 2021/22 ja 2022/23 mängis ta Prantsusmaa esiliiga naiskonnas Quimper Volley 29.Kertu Laak: Nette Peit siirdub Prantsusmaa esiliigasse Võrkpall24, 16.08.2021. Esimesel hooajal osaleti Prantsusmaa karikavõistlustel, kus langeti välja teises eelringis. Prantsusmaa esiliigas saadi B-alagrupis neljas koht ning siirduti väljalangemismängudele.Eestlaste omavahelises vastasseisus jäi peale Robert Tähe koduklubi ERR Sport, 22.02.2022. Kokkuvõttes jäi klubi liigas üheksandale kohale.Johannes Vedru: Mänguks Luksemburgiga valmistuv Peit karjäärist Prantsusmaal: liidriroll sobib ERR Sport, 21.06.2022. Teisel hooajal (2022/23) saadi küll A-alagrupis kolmas koht, kuid play-off ringis tehti hea tulemus ning võideti Prantsusmaa esiliiga. Sellega tõusis klubi järgmiseks hooajaks Prantsusmaa meistriliigasse.Juhkamile Tšehhis pronks, Peit aitas Prantsusmaal koduklubi kõrgliigasse ERR Sport, 02.05.2023. Esimesel hooajal oli Peit üks naiskonna põhinurgaründajaid, kuid teisel hooajal tuli mänguaja saamiseks rohkem võidelda ning tihti tuli täita vahetusmängija rolli.

Saavutused
Balti liiga
2013/14 16px Kohila võrkpalliklubiga
2020/21 16px TalTech/Tradehouse'iga
2023/24 16px TalTechiga
2024/25 16px Rae Spordikool/Viastoniga

Riikide meistrivõistlused
2011/12 16px Eesti meistrivõistlused Viljandi Metalliga
2012/13 16px Eesti meistrivõistlused Viljandi Metalliga
2013/14 16px Eesti meistrivõistlused Kohila võrkpalliklubiga
2014/15 16px Rootsi meistrivõistlused Lindesberg Volleyga
2020/21 16px Eesti meistrivõistlused TalTech/Tradehouse'iga
2023/24 16px Eesti meistrivõistlused TalTechiga
2024/25 16px Eesti meistrivõistlused Rae Spordikool/Viastoniga

Välismaa esiliigad
2022/23 16px Prantsusmaa esiliiga Quimper Volley 29-ga

Riikide karikavõistlused
2011/12 16px Eesti karikavõistlused Viljandi Metalliga
2012/13 16px Eesti karikavõistlused Viljandi Metalliga
2013/14 16px Eesti karikavõistlused Kohila võrkpalliklubiga
2014/15 16px Rootsi karikavõistlused Lindesberg Volleyga
2019/20 16px Soome karikavõistlused Salo Viestiga
2020/21 16px Eesti karikavõistlused TalTech/Tradehouse'iga
2023/24 16px Eesti karikavõistlused TalTechiga
2024/25 16px Eesti karikavõistlused Rae Spordikool/Viastoniga

Individuaalsed auhinnad
2020/21 Eesti meistrivõistluste parim nurgaründaja
2023/24 Balti liiga parim nurgaründajaTartu Ülikool/Bigbank võitles, kuid RSU/MSG oli meie naiskonna jaoks liiga kõva pähkel Eesti Võrkpalli Liit, 02.03.2024.
2023/24 Eesti meistrivõistluste parim nurgaründajaTalTech tuli muinasjutulise lõpuga Eesti meistriks, Audentese SG/Noortekoondis viis pronksiseeria otsustavasse mängu Eesti Võrkpalli Liit, 10.04.2024.
2024/25 Balti liiga kõige väärtuslikum mängijaKolm matšpalli päästnud Rae Spordikool/VIASTON tuli esmakordselt Optibet Balti liiga meistriks! Eesti Võrkpalli Liit, 02.03.2025.

Isiklikku
Tema vanem õde Eliisa Peit on samuti võrkpallur.

Viited

Välislingid
Nette Peit Mängija profiil CEV kodulehel
Nette Peit Volleybox
Nette Peit Eesti Võrkpalli Liit

Kategooria:Eesti naisvõrkpallurid
Kategooria:Sündinud 1992